પોરબંદર વિશ્વ હિંદુ પરિષદ ,બજરંગદળ ના આગેવાનો અને કાર્યકરો એ જીલ્લા વિકાસ અધિકારી ને પાઠવેલ આવેદન માં જણાવ્યું છે કે પોરબંદર શહેરના ભાવસિંહજી હાઈ સ્કૂલમાં આવેલ ભુતનાથ મહાદેવ શિવ મંદિર પટાંગણની જગ્યા પર સખી વન સ્ટોર સેન્ટર (ઓ. એસ. સી. ) નું નવું બિલ્ડીંગ બનાવવાનો નિર્ણય લેવામાં આવતા તાજેતર માં જ તેનું ખાતમુહુર્ત ડીડીઓ ના હસ્તે કરવામાં આવ્યું છે  સખી વન સ્ટોપ સેન્ટરના નવા બિલ્ડીંગ બનાવવાના નિર્ણય ને વિહિપ જરૂર આવકારે છે પરંતુ જે જગ્યા પર નવું બિલ્ડીંગ બાંધવાનો નિર્ણય લેવાયો છે તેનો વિહિપ ખુબ ગંભીરતાપૂર્વક વિરોધ  કરે છે કારણકે જે જગ્યા પર સખી વન સ્ટોપ સેન્ટર બનાવવા નું છે તે જગ્યા પર બસ્સો ઉપરાંત પશુધન ગાયો અને નાના વાછરડાઓ ઘણા વષોથી ત્યાં રહે છે, જેમનો નિભાવ રખરખાવ ભુતનાથ મહાદેવ શિવ મંદિરના દર્શનાથે આવતી પોરબંદરની હિન્દુ ધર્મપ્રેમી ગૌપ્રેમી પ્રજાજનો દ્વારા થાય છે જેથી આ જગ્યા પર વસાહત કરતું પશુધન સાથે ધર્મ પ્રેમી હિન્દુ પ્રજાની આસ્થા ઘણા વર્ષોથી જોડાયેલ છે એક પ્રકારે ભુતનાથ મહાદેવ શિવમંદિર અને આ જગ્યા પર વસતુ પશુધન પોરબંદર શહેરની હિન્દુ ધર્મપ્રેમી ગૌપ્રેમી પ્રજાજનો માટે વર્ષો જુનુ આસ્થાનું કેન્દ્ર છે.